ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr.  21 din 27.03.2024
Privind aprobarea Regulamentului referitor la stabilirea condiţiilor ȋn care se realizează accesul furnizorilor de rețele de comunicații electronice pe proprietatea publică sau privată a comunei Blândeşti, în vederea construirii, instalării, întreținerii, înlocuirii sau mutării rețelelor de comunicații electronice sau a elementelor de infrastructură fizică necesare susținerii acestora

Consiliul Local al comunei Blândeşti; judeţul Botoşani, întrunit în şedinţa ordinară din data de 27.03.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul de specialitate nr. 1088/2024 privind aprobarea Regulamentului referitor la stabilirea condiţiilor ȋn care se realizează accesul furnizorilor de rețele de comunicații electronice pe proprietatea publică sau privată a comunei Blândeşti, în vederea construirii, instalării, întreținerii, înlocuirii sau mutării rețelelor de comunicații electronice sau a elementelor de infrastructură fizică necesare susținerii acestora;
Văzând rapoartele  comisiilor de specialitate ale Consiliului Local al comunei Blândeşti; 
Ţinând cont de prevederile art. 3, art. 4, art. 12 alin.(1) din Legea nr.159/2016 privind regimul infrastructurii fizice a rețelelor de comunicații electronice, cu modificările şi completările ulterioare; prevederile art.1 alin.(2) din Decizia nr. 997/2018 a Președintelui Autorității Naționale pentru Administrare și Reglementare în Comunicații – ANCOM - , privind tarifele maxime care pot fi percepute pentru exercitarea dreptului de acces pe, deasupra, ȋn sau sub imobilele proprietate publică, cu modificările şi completările ulterioare; prevederile O.U.G . nr. 111/2011 privind comunicaţiile electronice, cu modificările şi completările ulterioare;  
În baza art. 129, aliniat (2), aliniat (6) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
H O T Ă R Ă Ş T E :
Art.1. Se aprobă Regulamentul referitor la stabilirea condiţiilor ȋn care se realizează accesul furnizorilor de rețele de comunicații electronice pe proprietatea publică sau privată a comunei Blândeşti, în vederea construirii, instalării, întreținerii, înlocuirii sau mutării rețelelor de comunicații electronice sau a elementelor de infrastructură fizică necesare susținerii acestora, prevăzut la anexa care face parte integrantă la prezenta hotărâre.

Art.2. Realizarea construirii, instalării, întreținerii, înlocuirii sau mutării rețelelor de comunicații electronice sau a elementelor de infrastructură fizică necesare susținerii acestora se va face cu respectarea prevederilor legale, iar suprafeţele de teren afectate temporar vor fi aduse la starea iniţială prin grija investitorului.
Art.3. Toate cheltuielile privind reabilitarea drumurilor de interes public, exploatarea lor corectă și reparația în caz de deteriorare din culpa furnizorilor de rețele de comunicații electronice pe proprietatea publică sau privată a comunei Blândeşti sau din culpa executantului de lucrări, cad în sarcina furnizorilor de rețele de comunicații electronice pe întreaga perioadă de utilizare a instalațiilor electronice. 

Art.4. Pentru orice distrugere a bunurilor sau culturilor vecine acestor drumuri de exploatare cauzate de furnizorii de rețele de comunicații electronice pe proprietatea publică sau privată a comunei Blândeşti sau a executantului de lucrări, furnizorii de rețele de comunicații electronice va acorda corectă despăgubire, în conformitate cu prevederile legale. 

Art.5. Se împuternicește primarul comunei Blândeşti, judeţul Botoşani să semneze contractul de constituire a dreptului de acces, în condițiile Legii nr. 287/2009 privind Codul civil, cu modificările și completările ulterioare, contract care constituie Anexa la regulament.
Art.6. Nerespectarea prevederilor privind amplasarea, instalarea, întreținerea, înlocuirea sau mutarea oricăror elemente ale rețelelor de comunicații electronice sau a elementelor de infrastructură, inclusiv suporturile şi celelalte componente necesare susţinerii acestora, precum şi a punctelor terminale utilizate pentru furnizarea serviciilor de comunicaţii electronice, se sancţionează conform prevederilor Legii nr. 50/1991 actualizată, privind autorizarea executării lucrărilor de construcţii şi a celorlalte prevederi legale ȋn materie.
Art.7. Ȋncepând cu data adoptării prezentei hotărâri, toate hotărârile contrare ȋşi ȋncetează aplicabilitatea.
Art.8. Prezenta hotărâre poate fi contestată ȋn conformitate cu prevederile Legii nr. 554/2004 a contenciosului administrativ, cu modificările şi completările ulterioare.
Art.9. Primarul comunei Blândeşti, judeţul Botoşani prin aparatul de specialitate va duce la îndeplinire prevederile prezentei hotărâri.

